Diari Oficial de la Generalitat Valenciana


Sumari del DOGV 6172, del 24-12-2009 (2009/13636)

Notificació de la sentència dictada en el judici verbal 000192/2009.
--------------------------------------------------------------------

### Dades del document

Número de DOGV
:   6172

Data del DOGV
:   24-12-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/13384


Data del document
:   01-10-2009

Organisme emissor
:   Jutjat de Primera Instància Número 2 de Paterna

Tipus de document
:   Edicte

Notificació de la sentència dictada en el judici verbal 000192/2009. [2009/13052]  
Judici verbal (desnonament per falta de pagament) 000192/2009   
Carmen Ramos Fernández, secretària del Jutjat de Primera Instància número 2 de Paterna, faig saber:   
Que en aquest Jutjat se segueixen actuacions de judici verbal (desnonament per falta de pagament), amb el número 000192/2009, a instàncies d'Inmobiliaria Guadalmedina, SA, representada per la procuradora Maria Rosa Úbeda Solano, contra Leng Business, SA, i s'ha disposat en la resolució de data de hui notificar la sentencia de data 19 de juny de 2009, a Leng Business, SA, en parador ignorat, mitjançant edictes d'acord amb el que estableix l'article 497 de la Llei d'Enjudiciament Civil que es publicaran al tauler d'anuncis d'aquest Jutjat i en el Diari Oficial de la Comunitat Valenciana, la part dispositiva de la qual literalment és com segueix:   
«Dispositiva  
Estime la demanda interposada per la procuradora dels tribunals Rosa Úbeda Solano, en nom i representació d'Inmobiliaria Guadalmedina, SA, contra Leng Business, SA, declarada en rebel·lia, sobre acció de desnonament i reclamació d'una quantitat per import de 36.332,52 euros; declare resolt el contracte d'arrendament subscrit entre les parts, que recau sobre la nau industrial número 11, sítia al carrer d'Alexander Fleming, número 12, al parc tecnològic de Paterna, i decrete el desnonament de la demandada d'aquesta, per falta de pagament de la renda i quantitats assimilades, i la condemne a deixar lliure i a disposició de la part actora, amb l'advertència del llançament si no ho efectua en el termini legal; i condemne la demandada a pagar a la part actora la quantitat de 36.332,52 euros, amb la imposició a la demandada de les costes d'aquest procediment.   
Notifiqueu aquesta sentència a les parts i feu-los saber que contra aquesta podran interposar un recurs d'apel·lació dins del termini de cinc dies des de la seua notificació, del qual coneixerà l'Audiència Provincial de València.   
Aquesta és la meua sentència, de la qual es portarà una testimoniança a les actuacions que l'han motivada, quedant l'original en el llibre de sentències, que pronuncie, mane i firme».   
I perquè valga de notificació al demandat Leng Business, SA, se li fa saber que contra aquesta resolució es pot interposar un recurs d'apel·lació, que s'haurà de preparar davant d'aquest Jutjat dins del termini de cinc dies des de l'endemà que es publique, de la forma que preveuen els articles 457 i següents de la Llei d'Enjudiciament Civil, expedisc aquest edicte que es publicarà al tauler d'anuncis d'aquest Jutjat i en el Diari Oficial de la Comunitat Valenciana.  
Paterna, 1 d'octubre de 2009.- La secretària: Carmen Ramos Fernández.